Manning var en av fire quarterbacks som ble plukket opp i første runde av draftet i 2004, sammen med Ben Roethlisberger, Philip Rivers og J. P. Losman. Manning, Roethlisberger, og Rivers har alle blitt utvalgt til Pro Bowl etter å ha blitt startere. Frem til 2013 hadde hverken Roethlisberger eller Manning spilt i en tapende sesong (selv om begge hadde en 8–8 sesong), og de har begge vunnet to Super Bowls. De har blitt sammenlignet med quarterbackene som ble plukket opp i draftet i 1983, som inkluderte Hall of Famerne Dan Marino, John Elway og Jim Kelly.